open-index/open-wikipedia-markdown huggingface dataset:
Forze armade de l'Ucraina

I **Forze armade de l'Ucraina** (*Збройні сили України* in ucrain) a inn l'insema di forze armade che servissen a difender la sovranità e l'integrità del territori de l'Ucraina, e che inn comandade del president de l'Ucraina, con la supervision de 'na comission de la Rada Suprema. 

A inn fade su de l'Armada de l'Ucraina, de la Marina de l'Ucraina, de l'Aeronautega Ucraina, di Forze di Operazzion Speciai e di Forze aeree d'assalt de l'Ucraina. A gh'è anca una guardia costera, che però a l'è part del Servizzi statal de guardia de frontera de l'Ucraina e no di forze armade. La marina la gh'ha una soa Infanteria de marina e 'na soa aviazzion de marina.

Dopo del conflit russ-ucrain del 2014 el president el fa su i Forze de Defesa Territoriai, fade su de volontari, che poeu inn per la pupart integrade in l'armada: comunque, la resta la Guardia Nazzional de l'Ucraina 'me forza de reserva principal.

Despess i forze armade se adestren cont i alter forze forester, despess cont el programa NATO del paternariad per la pas. Del 2013 a gh'è pu la coscrizzion, mituda torna de l'invasion russa, e del 2016 anca i done poden sgiontàss.

## Ligam de foeura
*Sit ofizzial

## Alter proget

## Vos corelade
*Polizzia Militar (Ucraina)
*Servizzi de Sigurezza de l'Ucraina
*Gloria a l'Ucraina
Informatega umanistega

L**'Informatega umanistega** a l'è el camp de studi che 'l vegn foeura de l'integrazzion di procedure e di sistema informategh in del studi di discipline umanisteghe o in l'analisi di dacc e per fà i ricerche che ghe pertochen.

## Riferiment
*Treccani

## Alter proget
President de l'Ucraina

El **President de l'Ucraina** (*Президент України, Prezydent Ukrainy* in ucrain) a l'è el capo de Stat de l'Ucraina, che 'l representa la Nazzion in di relazzion internazzionai, el negozzia cont i alter Stat e 'l firma i tratad, e l'è anca comandant in capo di Forze armade de l'Ucraina. A l'è elesgiud diretament de la popolazzion per cinch agn, e 'l po vesser elesgiud ancamò 'n altra voeulta consecutivament.

La soa sed principal a l'è Palazzi Mariinskyi, ma el gh'ha di alter sed in del Pajes, che inn tredes. A jutàll a gh'è el Burò del President de l'Ucraina. Del 5 de dicember 1991 gh'è stad ses president: el Leonid Kravčuk, in carega fina al 1994, el Leonid Kučma del 1995 al 2005, l'unegh a havégh servid du mandad, del 2005 al 2010 el Viktor Juščenko, del 2010 al 2014 el Viktor Janukovyč, che l'è borlad sgiò in di event de l'Euromaidan e l'è stad sostituid ad interim del president del Parlament Oleksandr Turčynov, del 2014 al 2019 el Petro Oleksijovyč Porošenko e del 2019 a adess el Volodymyr Zelensky.

## Ligam de foeura
*Sit ofizzial

## Alter proget

## Vos corelade
*Regiment Independent Presidenzial (Ucraina)
*Prima dama de l'Ucraina
*Bulava del President de l'Ucraina
*Collar del President de l'Ucraina
*Sigill del President de l'Ucraina
*Bandera del President de l'Ucraina
*Impeachment  in Ucraina
*President de l'Ucraina in esili
Camorra

La **camorra** a l'è 'na sociazzion mafiosa in pè del XVII secol, sbatuda sgiò in del 1900 e ancamò in pè di agn '50: originaria de la Campania, incoeu a l'è assee spantegada in tuta l'Europa. La se ocupa de trafegh de droeuga, armi, di estorsion e di infiltrazzion in del publegh.

## Riferiment
*[Treccani](https://www.treccani.it/enciclopedia/camorra_(Dizionario-di-Storia)/)

## Alter proget

## Vos corelade
*Lianza de Secondigliano
*Vincenzo Licciardi
*Michele Zagaria
*Raffaele Cutolo
Pohoří (Boemia central)

**** a l'è un comun de la Cechia, part de la Boemia Central e del distret de Praha-západ.

## Riferiment
*CCRE 

## Alter proget
Leonid Pasečnik

El **Leonid Pasečnik** (Lugansk, 15 de marz 1970) a l'è un politegh e militar ucrain de etnia russa, capo de la Republega Popolar de Lugansk, Stat a recognossiment limitad sostegnud e poeu annetud de la Russia, del 21 de november 2017, dopo di dimission de l'Igor Plotnitskyj, del che l'era minister per la sigurezza del Stat.

Ricercad de l'Ucraina per vari riat, l'è member del partid local Pas per Lugansk e de Russia Unida.

## Biografia
Fioeul de 'n agent de la OBKhSS, o ben la polizzia fiscal sovietega, el nass a Lugansk, che a l'epoca la se ciamava Voroshilovgrad, in del 1975 la familia la fa San Martin in l'Orient de la Russia, a Magadan, indova che 'l so paa el controllava una minera d'or.

Tornad in Ucraina, el se diploma al collegi politegh-militar de Donec'k e 'l taca a lavorà per el Servizzi de Sigurezza de l'Ucraina in l'Oblast de Luhansk, a capo de 'n unità de lota al sfros, oltra che del destacament de Stakhanov.

El deventa famos in del 2006, quand che el descovriss un gran caregh de sfros de squasi 2 milion de dollar a la frontera de Izvaryne-Donetsk, e de havé refudad una bustarella in del midem moment.

Per quella reson chi, in del 2007, el ciapa del president de l'Ucraina la medaja «per el servizzi militar a l'Ucraina» per el sò professionalism e la soa integrità in su la linia del dové.

In la guerra del Donbass del 2014 el se s'cera coi separatista e 'l 9 de otover del midem ann l'è proclamad minister de la sigurezza del Stat de la Republega de Lugansk.

El 21 de november del 2017 di omen armad se s'ceren in del center de la cità in quella che la par una lota per el poder in tra el president Plotnitskyj e 'l minister di interni Igor Kornet, trii dì dopo i separatista nonzien i dimission del president, per di reson de salut. El Pasečnik a l'è nomnad leader ad interim fina ai elezzion e 'l nonzia de volé rispetà i acord de Minsk.

In del 2018 el deciara che l'esperienza de Lugansk la podarà dà un esempi a tucc i Oblast de l'Ucraina in su comè ciapà la libertà, inscì de fà su 'n Ucraina indova che i representant di varie nazzionalità poden viver liber, e che se Lugansk el tornarà in Ucraina el sarà de Stat in del Stat.

El 6 de dicember 2021 el deventa ofizzialment member de Russia Unida, cont el president Dmitrij Medvedev che gh'ha dad la tessera in del congress del partid.

## Riferiment
*Президент Южной Осетии наградил главу ЛНР Леонида Пасечника орденом Дружбы 

## Alter proget
Oblast de l'Ucraina

I **Oblast de l'Ucraina** i è i division de prim nivell de l'Ucraina e i è 24. Desgià che a l'è un Stat unitare, i so competenze no i è inscè tante e i è determinade de la lesg ucraina. 

Ogne Oblast a l'è partid in Rajon, che i è i distrecc, e l'è guidad de 'n governator nomnad del President de l'Ucraina. La Crimea, che adess l'è governada de la Russia, a l'è inveci una repoeublega autonoma, e i cità de Kiev e Sevastopol - anch lee part de la Russia - i gh'ha un status special.

## Lista

## Riferiment
*Region de l'Ucraina

## Alter proget
Denis Pušilin

El **Denis Pušilin** (Makiivka, 9 de masg 1981) a l'è un politegh e militar ucrain de etnia russa, capo de Stat de la Republega Popolar de Doneck, Stat a recognossiment limitad fioeul de la guerra in Ucraina del 2014, del 2018, dopo de la mort del leader Aleksandr Zacharčenko in d'un atach terroristegh. Prima a l'era president del Consili del Popol, ma a l'era sgiamò stad, ad interim, capo de Stat poch dopo de la fondazzion de la Republega.

Ingegner de formazzion, l'haveva provad a candidàss in Ucraina senza gran sucess, e l'è member del partid Republega de Doneck, e del 2021 anca de Russia Unida.

## Riferiment
*Putin's List

## Alter proget
Guardia Nazzional de l'Ucraina

La **Guardia Nazzional de l'Ucraina** (*Національна гвардія України - Nacional'na hvardija Ukraïny* in ucrain) a l'è la reserva di forze armade de l'Ucraina, sota la giurisdizzion del ministeri di Interni, fada su in del marz 2014, quand che 'l Pajes a l'era in del mez di tension con la Russia. Prima gh'eren del 1991, sota la supervision de la Rada Suprema, ma in del 2000 a inn stade sgiontade in di Trupe Interne de l'Ucraina, che in del 2014 inn desligade dent de la Guardia Nazzional.

Hann sostituid anca i Berkut, unità speciai famose per i sò abus e la soa corruzzion.

## Riferiment
*FIEP

## Alter proget

## Vos corelade
*Regiment Azov
*Batalion Donbas
Eletronega

L**'eletronega** a l'è la disciplina tecnegh-scentifega che la studia l'emission e la propagazzion di eletron in del voeud e in la materia: 'me scenza a l'è una branca de la fisega, menter 'me tecnega a l'è 'na branca - voramai autonoma - de l'eletrotecnega, che incoeu la lavora soratut fianch a fianch de l'informatega e di telecomunicazzion.

'Me tecnega a l'è el fà su de impiant e dispositiv che inn boni de elaborà e representà di grandeze fiseghe 'me segnai che inn boni de portà 'n informazzion.

## Riferiment
*Treccani

## Alter proget

## Vos corelade
*Eletronega analogega
*Eletronega digital
*Ingegneria eletronega
*Architetura di elaborator
Akbar el Grand

**Akbar el Grand** (Amarkot, 15 de otover 1542 – Agra, 27 de otover 1605) a l'è stad el sovran timurid de l'Imperi Moghul, Gran Mogol del 1556 a la soa mort. La soa vita l'è cuntada in la cronega *[[Akbarnama]]*, comissionada de lu.

El so regn l'ha vist el slargàss de l'Imperi a travers de 'n poo de conquiste militar, e l'ha modernizad el governo con di reforme ministrative, e l'ha anca havud un gran impegn a fà viver insema i musulman cont i induista, o ben i religion pussee important de l'Imperi.

## Riferiment
*[Treccani](https://www.treccani.it/enciclopedia/akbar_(Enciclopedia-Italiana)/)

## Alter proget
Crisi russo-ucraina del 2021-2022

La **Crisi russo-ucraina del 2021-2022** l'ha vist la Russia meter soldad in di milla a la soa frontera con l'Ucraina e in la Crimeja a marz del 2021 e l'è deventada poeu 'na crisi de interess internazzional, con i imagin del satellit che fann vidé una Russia che la moeuv trupe, blindad e missil in sul confin, con la tema de 'n invasion, vist che l'era el sposament el pussee gross de l'annession de la Crimea de la Federazzion Russa del 2014.

In la fin del 2021 la crisi la se renoeuva, con l'Armada russa che la moeuv circa 100'000 soldad in sul confin per di esercitazzion e 'l  Putin gh'ha domandad varie garanzie a la NATO, tant 'me la conferma che l'Ucraina la entrarà mai in la lianza e la garanzia che la NATO la defendarà no l'Europa oriental cont i armi nuclear. I Stat Unid disen de no e menascen di sanzion "svelte e grame" se la ghe fuss stada 'n invasion. 

El 21 de fevrer la Russia la nonzia, in del pich di tension, de recognosser i republeghe separatiste vegnude foeura de la guerra del Donbass, in d'una mossa considerada un retiràss di protocoll de Minsk, vist che la Russia l'ha poeu scominciad una mission de pas in del territori, a mandà i so trupe, roba che l'ha menad vari Pajes del mond a sanzionàlla.

La nocc del 24 de fever el Putin l'ha nonziad 'n operazzion militar special per "demilitarizà" e "denazifegà" l'Ucraina e la scomincia 'n invasion russa.

## Riferiment
*Putin riconosce il Donbass. Kiev chiede severe sanzioni: il Cremlino vuole 'resuscitare l'Urss'

## Alter proget

## Vos corelade
*Conflit russo-ucrain
*Rebellot filo-russ in Ucraina del 2014
Viktor Janukovyč

El **Viktor Janukovyč** (*Віктор Федорович Янукович* in ucrain, *Виктор Фёдорович Янукович* in russ; Jenakijeve, 9 de luj 1950) a l'è un politegh ucrain, naturalizad russ. L'è stad president de l'Ucraina del 2010 al 2014, quand che i rebellot de l'Euromaidan el menen a scapà in Russia, Pajes che poeu gh'ha dad la citadinanza. A l'è stad condanad de l'Ucraina per volt tradiment a 19 agn de galera per havé dad l'orden a l'Armada russa de vegnì dent in Ucraina per meter a post i rebellot, roba che i russ hann doperad per ciapàss la Crimeja e per sostegnì i republeghe del Donbass.

Leader del Partid di Region, l'era stad anca governator de l'Oblast de Donec'k del 1997 al 2002 e prim minister del 2002 al 2004 e poeu an'mò del 2004 al 2005 e del 2006 al 2007: in del 2010 el vensg i elezzion presidenziai contra de la Julija Tymošenko, dopo havé perdud in del 2004 cont el Viktor Juščenko. Al so post el va su ad interim el president de la Rada Suprema Oleksandr Turčynov.

## Riferiment
*Treccani

## Alter proget
Úhonice

**** a l'è un comun de la Cechia, part de la Boemia Central e del distret de Praha-západ.

## Riferiment
*CCRE 

## Alter proget
Equilibri del terror

Se drova l’espression "**equilibri del terror**", de solit con riferiment a la corsa ai armament atomich, menada inanz di Stat Unid e de l’ Union Sovietica in del cors de la guerra freggia, per descriver la pas debola che l’è esistida in fra i do superpotenze 'me risultad del fad che tucc du i governi i staven indree de l’agì per via de la possibilità d’ona guerra nuclear che l’havariss distrut el mond.

On quai studios de la politega el drova 'sta espression chì per distinguer el quader mondial de poeu de la seconda guerra mondial, rispet a quell de prima.

In precedenza, i USA e l’URSS i haveven prevegnud i guerrecol mantegnì in fra de lor on equilibri relativ in di sò capacità (economeghe, militar e politeghe) de deciarà guerra; l'espression "politega de l'equilibri" o "equilibri de podé" l’è despess drovada per descriver quell tipo chì de pas incerta . La bomba atomica l’ha cread ona realtà politega noeuva, in la qual i dò superpotenze i gh’haveven la capacità de redù a nient tuta la vita in su la Terra. 

L'ostacol a la guerra in tra el bloch sovietich e quell ocidental nó l’è pù stada  la pagura che l’aversari el fudess pussee potent, ma piutost l’incorges che con l'uso di arsenai nuclear assee grand e mortai, la possibil vitoria , a bon cunt, l’havariss prodot la distruzzion della propria nazzion e del rest del mond.

In quella manera chì, l'esistenza di armi pussee potente mai creade, l’ha finid col sostegnì una forma de pas: ancaben che tante guerre a inn stade combatude localment adree a la guerra freggia, i superpotenze a inn mai rivade a combates diretament, né alter di bombe atomiche a inn stad mai sganciade in combatiment despoeu del bombardament atomich de Hiroshima e Nagasaki.

El principi che l’era al fondament de l’equilibri del terror, o ben la mutua distruzzion sicurada, l’è an’mò adess operant in de l’impedì di conflit nuclear. De tute i manere, on quai analista el suponn che la politega statunitensa la sia decisament direta a la riussida de la superiorità nuclear, o ben de la capacità de refilà un atach nuclear senza dové havégh paura d’ona rapresaja altertant mortifera.

## Note
Sociologia

La **sociologia** a l'è la scenza social che la studia i fenomen de la società umana, a indagà in su la soa causa e i so conseguenze, in raport con l'individov e 'l grup social o ben el studi scentifegh de la società.

El pader de la sociologia *[[ante litteram]]* a l'è considerad l'Ibn Khaldun, che in di so tratad l'ha provad a spiegà in manera razzional di comportament sociai, ma el termen l'è stad tirad foeura in del secol quell de XVIII de l'Auguste Comte, che 'l pontava a meter insema tute i scenze che ghe revardaven l'om.

## Riferiment
*Treccani

## Alter proget

## Vos corelade
*Antropologia
Petro Oleksijovyč Porošenko

El **Petro Oleksijovyč Porošenko** (*Петро Олексійович Порошенко* in ucrain; Bolhrad, 26 de setember 1965) a l'è un politegh e imprenditor ucrain, President de l'Ucraina del 2014 al 2019. L'è andad su dopo di event de l'Euromaidan, cont el Viktor Janukovyč scapad in Russia, e l'è stad sostituid del Volodymyr Zelenskiy, che l'ha vensgiud i elezzion contra de lu: i cause de la soa sconfita inn ancamò debatude, in tra un nazzionalism trop fort, l'incapacità de combater la corruzzion e 'na politega minga ciara in sui region russofone.

Leader e fondator de Solidarietà Europea, l'è vun di oligarca pussee important del Pajes e in tra i omen pussee sciori, cont un patrimoni de pussee de 1 miliard de Euro. In del 2021 l'è acusad de tradiment, per havé crompad del carbon di zone ocupade di separatista.

## Riferiment
*Britannica

## Alter proget
Invasion russa de l'Ucraina

L**'invasion russa de l'Ucraina** a l'è scominciada el 24 de fevrer 2022, dopo de 'na longa crisi che l'ha vist la Russia meter un bell numer de soldad in sul confin e, poeu, el recognossiment di republeghe separatista de Lugansk e Doneck, che hann domandad jut a Mosca che l'ha donca lanziad l'ofensiva, con l'obietiv deciarad de "demilitarizà" e "denazifegà" l'Ucraina.

L'atach, partid di confin con la Russia e la Bielorussia e in violazzion del Memorandum de Budapest in su la sigurezza del Pajes, l'è stad fad de terra e de l'aria, con di missil che hann colpid tut el Pajes, inclusa la capital Kyiv e la zona de Leopoli, indova che la pupart di Pajes l'haveva spostad i so imbasciade, e poeu l'è stad fad anca via aqua, in del Sud del Pajes.

El Putin l'ha menasciad che quei che se sarien mitud contra havarien pagad un "prezzi senza precedent", la comunità internazzional comunque l'ha reagid con di dure sanzion contra la Russia, e i borse inn andad propi in bass, insema al rublo, che però poeu l'è stad bon de reciapàss, anca se cont un'inflazzion propi volta e 'n borlà del PIL stimad squasi del 10% per la Federazzion Russa. I Nazzion Unide hann deciarad che l'atach l'è in violazzion di lesg di nazzion.

La guerra l'ha portad a 'na vera e propria crisi umanitaria, con milion de refiguad che hann lassad l'Ucraina o inn andad via de la soa cità, anca se cont el temp vari ucrain inn tornad.

In principi, la Russia, sostegnuda di trupe de l'Ossezzia del Sud e di Kadyrovci cecen, cont el sostegn tategh bieloruss, l'era stada propi bona de entrà in del Pajes, a otegnì posizzion mìnga de poch in l'Est de l'Ucraina e a rivà a poch chilometer de la capital, ma poeu vari problema de logistega e la resistenza Ucraina hann menad l'Armada russa a perder semper pussee territori, anca se, al 19 de masg, controllen comunque un bell toch de la zòna oriental e meridional del Pajes, con cità compagne de Mariupol, Melitopol e Cherson sota el so controll. I forze armade de l'Ucraina hann inveci ricevud un bell poo de jut di Pajes amis, soratut quej ocidentai e vesin a la NATO, e a combater insema a lor gh'eren anca di volontari internazzionai, che i forze armade hann inquadrad 'me Legion Internazzional de Defesa Territorial, in tra de lor anca di unità russe e bielorusse contrarie ai so governi, compagne de la Legion "Libertà a la Russia", i cecenista del batalion Sheikh Mansur e del batalion Dzhokhar Dudayev e 'l batalion Kastuś Kalinoŭski, fad su de bieloruss che hann difendud Kyiv.

## Riferiment
*Putin lancia l'operazione militare in Ucraina e minaccia: conseguenze per chi interferisce. La Nato: difenderemo i nostri alleati

## Vos corelade
*Segonda guerra freggia
*Guerra del Donbass
*Conflit del Nagorno-Karabakh
*Guerra russo-georgiana
*Recognossiment internazzional di Republeghe de Doneck e Lugansk
*Vitalij Skakun
*Moskva (incrosador)
*Fantasma de Kyiv
*Nav de guerra russa, và a dà via el cul!
*Z (simbol militar)
Charkiv

**** a l'è un comun de l'Ucraina, capital del : a l'è vuna di cità de rilevanza regional del Paes.

L'è cognossuda soratut per la soa piazza de la Libertà, la pussee granda del Paes e vuna di pussee grande d'Europa: architeture de rilev inn la catedral de la Nonziada, la catedral de l'Assonta, la catedral de l'Intercession, la catedral de la Dormizzion, la catedral de San Nicola, el parch Maksim Gor'kij e 'l teater dramategh de Charkiv.

A nivell de studi, la cità la g'ha l'Università de Charkiv, l'Istitut Politecnegh de Charkiv e l'Università Nazzional Pedagogega de Charkiv. De musee a gh'è el Musee d'Art, el Musee storegh Mykola Fedorovyč Sumcov e 'l Musee del Software e di Computer.

## Ligam de foeura
*[ Sit ofizzial]

## Alter proget
Donec'k

**** (*Doneck* in russ) a l'è un comun de l'Ucraina, capital de l'Oblast de Donec'k.

Del 2014, a causa di event de la guerra in Donbass, a l'è la capital de la Republega Popolar de Dokec'k, Stat filoruss che poeu, in d'una mossa minga recognossuda de la comunità internazzional, l'è stad annetud a la Federazzion Russa.

## Ligam de foeura
*[ Sit ofizzial]

## Alter proget
Rajon de l'Ucraina

.
I **Rajon de l'Ucraina** (de solet voltad in *distret*) inn la division de segond nivell de l'Ucraina, sota i Oblast. In del Pajes gh'è i Rajon del 1922, 'me part di reforme de l'Union sovietega, in del 2020 la Rada Suprema la aproeuva una reforma di autonomie local che la met insema i 490 Rajon de prima, insema ai cità de importanza regional, per fà su 136 noeuv distret, in del menter la pupart di competenze l'è passada ai Hromada, o ben i comun. Des de 'sti noeuv distret inn però in del territori de la Crimeja, sota el controll de la Russia. 

## Lista
In grisin inn marcad i distret che inn ocupad de la Russia o di forze separatista.

### Crimeja
In la Republega autonoma de Crimeja sarann fad su di noeuv distret domà quand che 'l territori el tornarà sota l'Ucraina.

## Riferiment
*Ukrexport
Distret de Volodymyrs'kyj

El **** (fina al 2022 *Volodymyr-Volyns'kyj*) a l'è un distret de l'Ucraina, part de l'.

## Ligam de foeura
*[ Sit ofizzial]
Monument al Carlo Catani

El **monument al Carlo Catani** a l'è una statua de bronz sita in del center de Milan, in via Santa Margherita, che la mostra el Carlo Catani, filosof politegh pader del penser federalista in Italia. 

Fada su in del 1901 de l'Ettore Ferrari, la ved el Catani che 'l ponda la man drizza in su 'n liber e cont una fassa a tracolla, con dissegnade sora di scene de la soa vita politega.

## Bibliografia
*G. Carotti, Il monumento a Carlo Cattaneo di Ettore Ferrari, in L'arte, 1901, p. 355

## Alter proget
Distret de Horlivka

El **** a l'è un distret de l'Ucraina, part de l'.

Fad su in del 2020 in la reforma territorial per el des'centrament de la Rada Suprema, a l'è però sota el controll de la Republega Popolar de Donec'k del 2014, che la dopera la veggia classifegazzion territorial ucraina.

## Ligam de foeura
*Rada.info

## Alter proget
Luis XIV de Francia

El **Luis XIV de Francia**, ciamad anca *El Re Sol* (Saint-Germain-en-Laye, 5 de setember 1638 – Versailles, 1m de setember 1715) a l'è stad el Re de Francia quell de sessantaquater e quell de quarantaquater de Navarra. Member de la Cà di Borbon l'ha governad per 72 agn e 110 dì, del 14 de masg 1643 a la soa mort.

A l'è regordad soratut per el so assolutism monarchegh, sintetizad ben in la fras L'État, c'est moi!, o ben "El Stat son mi".

## Riferiment
*Treccani

## Alter proget

## Vos corelade
*Maschera de Ferr
*Ad usum Delphini
*Luis, el Gran Delfin
*Jean-Baptiste Colbert
*Maria Teresa d'Asborgh (1638-1683)
Servizzi de Sigurezza de l'Ucraina

El **Servizzi de Sigurezza de l'Ucraina** (*Служба безпеки України* in ucrain) a l'è 'na forza de polizzia de l'Ucraina, che la fa anca de agenzia de sigurezza e la se ocupa de contra-intelligence e de anti-terrorism.

Fad su in del 1991, l'ha sostituid el Comitad per la Sigurezza del Stat d'epoca sovietega, e 'l gh'ha 'me compit la protezzion de la sovranità, de l'orden costituzzional, de l'integrità e del progress de l'Ucraina.

## Ligam de foeura
*Sit ofizzial

## Alter proget

## Vos corelade
*Polizzia Nazzional de l'Ucraina
*Comission straordinaria de tuta l'Ucraina
*Grup Alfa (Ucraina)
*Center anti-terrorism (Ucraina)
Tamerlan

El **Tamerlan** (Kesh, 1336 circa - Otrar, 19 de sginer 1405) a l'è stad un condoter mongol che in tra el 1370 e 'l 1405 l'ha ciapad la pupart de l'Asia central e ocidental, a fà su l'Imperi timurid.

## Riferiment
*[Treccani](https://www.treccani.it/enciclopedia/tamerlano_(Dizionario-di-Storia)/)

## Alter proget
Vitalij Skakun

El **Vitalij Skakun** (in ucrain *Віталій Володимирович Скакун*; Berežany, 19 de avost 1996 - Heniches’k, 24 de fevrer 2022) a l'è stad un soldad ucrain, member del geni militar de la Marina.

Diplomad 'me saldoeur, el se laurea poeu al Politecnegh de Leopoli. A l'è mandad in la zona de Cherson in l'invasion russa de l'Ucraina e per provà a rallentà l'avanzà de l'armada russa i ucrain hann scernid de fà soltà per ari un pont, e lu 'l s'è fad volontari per minàll.

Però, poeu, a gh'era minga temp per andà via e donca, dopo havéll dit via messagg ai camarada, l'ha fad s'ciopà el pont con lu sora. El so sacrifizzi l'ha permetud al batalion de ragrupàss per combater i russ, che inn stad rallentad del borlà del pont.

El 26 de fevrer el president Volodymyr Zelens'kyj ghe da el titol postum de Eroe de l'Ucraina.

## Riferiment
*Politecnegh de Leopoli

## Alter proget

## Vos corelade
*Fantasma de Kyiv
*Maksim Ustimenko
Organizazzion di Pajes Esportator de Petroli

L**'Organizazzion di Pajes Esportator de Petroli** (in ingles *Organization of the Petroleum Exporting Countries*, breviada *OPEC*) a l'è 'n cartell economegh fad su de quatordes Pajes che venden petroli inscì de podé negozzià cont i compagnie petrolifere.

Fondada in del 1960, incoeu la controlla circa el 79% di reserve mondiai de petroli e 'l 35% de quelle de gas natural. I Pajes che ghe aderissen inn Algeria, Angola, Arabia Saudita, Guinea Equatorial, Emirad Arab Unid, Gabon, Iran, Iraq, Kuwait, Libia, Nigeria, Congo Brazzaville e Venezzuela.

## Riferiment
*Treccani

## Alter proget
Lesia Vasylenko

La **Lesia Volodymyrivna Vasylenko** (*Леся Володимирівна Василенко* in ucrain; Kyiv, 31 de marz 1987) a l'è una politega, avocata e ativista ucraina.

Fondatris de "I Cent Legai", o ben 'na fondazzion per dàgh assistenza legal ai veteran de guerra per havégh tucc i jut de Stat che ghe pertochen, cont anca una linia telefonega de jut a gratis e, 'me avocata, l'ha scrivud vari proget de lesg per dàgh pussee de sostegn ai soldad e ai veteran.

In del 2019 a l'è elesgiuda a la Rada Suprema con Holos, partid liberal e europeista.

Dopo de l'invasion russa de l'Ucraina del 2022 l'ha tacad a testimonià i event de la guerra e l'ha ciapad anca notorietà per vesses mostrada, intant che la lavorava de cà comoda a pè biot, cont un AK-47, che l'ha ciamad "el mè prem amis in 'sto gram period". Poeu, l'ha fad vidé varie armi e l'ha did de vesses tajada i onsge per podé doperà anca i armi pussee piscine.

## Riferiment
*Sit de la Rada 
*Lesia Vasylenko: "Russi lanciano giocattoli dal cielo, ma sono bombe"
*Lesia Vasylenko: 'I cut off all my nails to be able to use the guns I have'
*La deputata ucraina al lavoro con il kalashnikov

## Alter proget

## Vos corelade
*Kira Rudyk
Amplification attack

Un **amplification attack** a l'è un atach Denial of Service che 'l se fonda in sul mandà a 'n servizzi 'na quantità de dacc resonevol cont un IP modifegad al che el servizzi el mandarà una quantità pussee volta de dacc, de solet bona de dàgh di problema a quell che 'l ricev.

El gh'ha 'me vantagg quell de vesser de solet assee facil de fà, vist che quell che 'l fa el gh'ha de doperà men de banda rispet a quella che l'è tirada foeura de l'atach.

I forme pussee comun a inn el DNS amplification attack, che 'l dopera apont i DNS, e l'Atach Smurf, che 'l dopera ICMP.

## Riferiment
*rfc5393
Servitor del Popol (partid politegh)

**Servitor del Popol** (*Слуга народу* in ucrain, trasliterad *Sluha narodu*) a l'è un partid politegh ucrain, fondad de l'ator comegh Volodymyr Zelens'kyj, che 'l faseva - in l'omonema serie TV - el president de l'Ucraina, roeul in del che l'è poeu elesgiud in del 2019.

In di elezzion de la Rada Suprema del 2019 el ciapa 'na magioranza assoluda e per di studi del 2021 a l'è el partid pussee popolar del Pajes.

## Riferiment
*This Comedy Star Wants to Be Ukraine’s Donald Trump

## Alter proget

## Ligam de foeura
*Sit ofizzial
Psicologia

La **psicologia** a l'è la scenza che la studia i stat de la ment e 'l comportament de l'om, i penser, i sentiment e i robe consce e inconsce. A l'è anca ciamada "scenza de la ment" perchè la se interessa de come la fonziona la ment, de come la gh'ha de influenzà el comportament e de come che se pò intervegnì in sui problema comportamentai o emozzionai.

A l'è 'na disciplina assee vasta e che la gh'ha vari camp de indagin, compagn de la psicologia sociala, de la psicologia clinega, de la psicologia de l'educazzion e la psicologia de la personalità, per tirà a man i pussee important. A l'è doperada in vari camp prategh, per esempi el jutà i persone a gestì i so problema, i sanitari a capì mej el comportament di so pazzient e comè poden influenzà la soa salut e anca entità e aziende, che poden doperà la psicologia per reson comerciai o per fà sentì mej quei che lavoren per lor o inn so client.

## Riferiment
*Treccani

## Alter proget

## Vos corelade
*Psicolegh
*Psicologia comparada
*Neuropsicologia
*Psicoterapia
Aleksandr Sergeevič Puškin

L**'Aleksandr Sergeevič Puškin** (*Алекса́ндр Серге́евич Пу́шкин* in russ; Mosca, 6 de sgiugn 1799 - San Pederborgh, 10 de fevrer 1837) a l'è stad un poeta e scritor russ, considerad in filologia el pader de la lengua russa leteraria del dì d'incoeu e i so oeuvere inn considerade anca al dì d'incoeu in tra i espression pussee bone del romanticism e, in general, de la literadura russa.

Incoeu l'è dedicad a lu l'Istitut Puškin, che 'l gh'ha 'me obietiv el spantegà la lengua russa in del mond.

## Riferiment
*Treccani

## Alter proget

## Vos corelade
*Ruslan e Ljudmila
*Eugeni Onegin
*La fontana de Bachčisaraj
*La fioeula del Capitani
*La dama de piche (Puškin)
*Boris Godunov (Puškin)
Kira Rudyk

La **Kira Rudyk** (*Кіра Рудик* in ucrain; Užhorod, 14 de otover 1985) a l'è una politega, informatega e imprenditora ucraina, leader del 2020 de Holos.

La s'è laureada in del 2008 in Sistema de Controll di Tecnologie e de l'Informazzion a l'Academia Kyiv-Mohyla e l'ha tacad a lavorà in varie aziende informateghe in Ucraina e in di Stat Unid, a partì de tester fina a rivà ai nivej pussee volt di aziende. In del 2019 la se candida a la Rada Suprema con Holos e l'è elesgiuda e quand che 'l Svjatoslav Vakarčuk el se dimet de leader, a l'è elesgiuda lee.

## Riferiment
*New wave of young Ukrainians shakes up parliamentary polls

## Alter proget
Distret de Kosiv

El **** a l'è un distret de l'Ucraina, part de l'.
## Ligam de foeura
*Mapa del governo ucrain

## Alter proget
Istitut tecnegh (Italia)

L**'istitut tecnegh** a l'è 'n tipo de scoeula segondaria che la se po fà in Italia dopo havé ciapad la licenza media. A l'è stad fad su de la reforma Gentile del 1923, de la partizzion del vegg Regio istitut tecnegh, e l'è stad reformad pussee de 'na voeulta in la soa storia.

Ai temp del Gentile a gh'era la scoeula tecnega che la faseva de scoeula media per i tecnegh, ma con l'istituzzion de la scoeula media unega del 1940 a l'è tolta via, con la reforma Bottai, ma la pupart di student del tecnegh vann a l'indirizz professional de la scoeula media. Domà in del 1963, cont el toeu via de la scoeula de aviament professional, la finiss ogni diferenza in tra i scoeule medie.

Fina al 2008, con la reforma Gelmini, ogni istitut tecnegh a l'era organizad un poo deperlù e 'l diploma el permeteva de sgiontàss in automategh a l'albo di perit competent, menter con quella reforma i istitut inn partid in du macrocategorie, l'istitut tecnegh tecnologegh, ciamad anca *industrial*, e l'istitut tecnegh economegh, ciamad anca *comercial*. El diploma a l'è pu abilitant ma el permet comunque de deventà perit dopo de l'esam de stat, se ciapad prima del 2023, ann in del che ghe sarà besogn de havégh una laurea triennal.

## Descrizzion generala
Incoeu l'istitut tecnegh a l'è partid in dò bienni - el prim assee comun in tra tucc i indirizz - e in d'un ann final, prima - in tra la reforma Moratti e quella Gelmini - a l'era partid in d'un bienni e un trienni. L'obietiv de l'istitut tecnegh a l'è de dà una competenza bona in d'un setor sgeneral - a diferenza de l'istitut professional che l'è specifegh in di confront de 'na profession - e anca a travers di esperienze prateghe cont un tirocini, ma anca de dà 'na bona competenza sgeneral - compagn de 'n licee - che la permet de andà inanz in d'una quajsevoeur università, e di bone competenze scentifeghe e per capì el progress de la tecnologia.

## Riferiment
*Istituti Tecnici
*Istituti Tecnici

## Vos corelade
*Scoeule superior in Italia
*Licee (Italia)
*Istitut professional (Italia)
Mosh (software)

**Mosh** (*mobile shell*) a l'è un software doperad per conligàss a 'n terminal pensad per vesser propi bon per i utent che 'l doperen de 'na connession mobile. El dopera UDP inveci de TCP, donca a l'è bon de tegnì in pè una "connession" (a bon cunt, UDP a l'è connectionless) anca se se cambia adressa IP o se gh'è un destacament de la connession, e 'l proeuva a fà anca 'na predizzion di carater digitad, a travers de 'n sistema che 'l proeuva a capì se 'l sarà stampad indree o men.

El gh'ha, però, di difet rispet al pussee comun SSH: inveci de fà una connession a la shell el fà andà un emulator de terminal in sul server, inscì de vedé cossa mandàgh indree. El suporta no la possibilità de caregà l'X Window System, el connection forwarding e gh'è no un client nativ per Windows.

## Ligam de foeura
*Sit ofizzial
Licee di scenze umane

El **licee di scenze umane** a l'è vuna di scoeule segondarie de segond grad che se po andà dopo havé fad i scoeule medie, che 'l gh'ha 'me obietiv de dà 'na formazzion assee umanistega, con materie compagne de la pedagogia, de la psicologia, de l'antropologia e de la filosofia, oltra a dirit, economia e i lengov, ingles e latin in l'opzzion de bas e ingles e 'na lengua foresta in l'opzzion economegh-social.

In principi el se ciamava "scoeula normal" e la gh'haveva 'me obietiv el formà di docent di scoeule elementar, e se entrava dopo de quelle, a quindes o sedes agn. Poeu, con la reforma Gentile, a l'è partida in d'una scoeula media e vuna superior e l'è ciamad "Istitut Magistral", pensad per formà i noeuv docent per la scoeula elementar de cinch agn. Con la reforma Bottai del 1940, comunque, el perd la scoeula media. In tra el 1952 e 'l 1998 a l'è normad de la lesg fada de l'Antonio Segni e 'l diploma el permet de andà a insegnà o de laureàss, inscì de podé deventà dirigent. El programa el gh'haveva dent italian, latin, lengua foresta, storia, matematega e fisega, cant, filosofia e pedagogia, psicologia, scenze naturai, dissegn, esercitazzion didateghe, educazzion fisega e religion o atività alternativa.

In del 1998 descomparissen i Istitut Magistrai, che inn sostitutid de 'n poo de licee sperimentai, fina a la reforma Gelmini che, in del 2010, la istituiss formalment el licee di scenze umane, incentrad propi in sui scenze umane, e con la pedadogia destacada de la filosofia.

## Riferiment
*Ministeri de l'Istruzzion 

## Vos corelade
*Licee in Italia
Servitor del Popol (serie TV)

**Servitor del Popol** (*Слуга народу* in ucrain, trasliterad *Sluha Narodu*; *Слуга народа* in russ, trasliterad *Sluga Naroda*) a l'è una serie TV ucraina del 2015 fada de Kvartal 95 de satira politega, indova che un professor de storia de licee, el *Vasyl Petrovych Holoborodko*, interpetad del Volodymyr Zelens'kyj, a l'è elesgiud president de l'Ucraina senza che se 'l specciàss, dopo che un so descor inrabid in su la politega del Pajes l'haveva fad el sgir de l'Internet. 

El Zelens'kyj, poeu, l'è deventad debon president de l'Ucraina cont un partid politegh cont el midem nom. In del 2016 el vegn foeura Servitor del Popol 2, un film intregh che 'l va inanz cont el tema, e in del 2017 la vegn foeura la segonda stagion de la serie, che la dopera di tochej del film per la soa trama. La terza stagion, inveci, l'è sortida in del 2019, ann che l'è elesgiud debon el Zelens'kyj.

La serie la se po vardà a gratis de YouTube e l'è stada mostrada in TV in Ucraina, Bielorussia e in Russia, indova che però l'è sospenduda dopo del prim episodi a causa de 'n scherz - tajad in l'edizzion russa - in sul Putin. Disponibel in sul Netflix in vari Pajes, dopo de l'invasion russa de l'Ucraina vari alter canai televisiv s'inn interessad ai dirit de trasmission.

## Riferiment
*Ukraine’s “Servant of the People” Is a Hidden Gem of Political Comedy

## Alter proget
Brovet

El **brovet** (del latin *brolo*, o ben cortil, termen del che 'l vegn anca *broeull*; anca *brolet*, in manera pussee italianizada) a l'è, a partì del secol quell de XI, la zona serrada indova che se tegniven i assemblee de governa e de giustizzia di cità lombarde e poeu, in sgeneral, i palazzi de governo de la cità.

De solet, el gh'haveva una cort verta al pian terra, indova che la sgent la podeva andàgh dent e indova che se podeva ministrà in publegh la giustizzia, e al pian de sora i sale per i consili citadin.

## Esempi de brovet
*Palatium Vetus (Lissandria)
*Palazzi de la Reson (Bergom)
*Brovet de Bressa
*Brovet de Com
*Palazzi Civitanoeuva (Cremona, guelf)
*Palazzi del Comun (Cremona, ghibellin)
*Piazza del Municipi (Ferrara)
*Palazzi Comunal (Fidenza)
*Brovet de Lod
*Arengari de Monscia
*Brovet de Noara
*Palazzot de Orta
*Brovet de Pavia
*Palazz Comunal (Piasenza)
*Palazz de l'Arengh (Rimini)
*Brovet (Vares)
*Palazz Pretori (Vares)
*Brovet de Resg
*Brovet de Arona
*Brovet de Meregnan
*Palazzi del Podestà (Mantoa)
*Palazz de Cort (Milan, a l'éra el brolet vegg)
*Palazzi de la Reson (Milan)
*Palazzi Carmagnoeula (Milan)

## Riferiment
*Treccani

## Vos corelade
*Palazzi de la Reson
Territori ocupad de l'Ucraina

I **territori ocupad de l'Ucraina** (*тимчасово окупована територія України* in ucrain, trasliterad *tymchasovo okupovana terytoriia Ukrainy*) a l'è la definizzion legal dada de l'Ucraina ai territori che, dopo di event del 2014, inn no sota el controll del governo de Kyiv, o ben la Crimeja, annetuda de la Russia, e part di oblast de Donec'k e Luhans'k, che inn inveci sota el controll de do republeghe separatista e filo-russe, recognossude del Cremlin poch prima de l'invasion russa de l'Ucraina del 2022.

Costituissen circa el 7% del territori nazzional e a ocupàss di politeghe relative a l'è el Ministeri per la Reintegrazzion di Territori Ocupad Temporaneament, in pè del 2016.

## Riferiment
*Ukraine cries 'robbery' as Russia annexes Crimea

## Vos corelade
*Presenza militar russa in Transnistria
*Zona de Operazzion Anti-Terrorism (Ucraina)
*Territori ocupad de la Georgia
Università Nebrija

L**'Università Nebrija** a l'è on'università de Madrid fondada in del 1995.

## Organizazion
### Facoltà
* Scienz Politigh 
* Giurisprudenza
* Scienz de la formazion
* Ingegneria

## Ligamm de foeura
* Sit Università Nebrija
Suržik

El **Suržik** (leteralment, *farina de cereai messedad*) a l'è una serie de dialet parlad de 'n bell toch de la popolazzion de l'Ucraina, che 'l met insema di element de la lengua russa e de la lengua ucraina, senza gran rispet di regole gramategai de tute e do i lengov.

A l'è parlad soratut in la part central del Pajes: in l'Ucraina ocidental, che l'era sota del governo de l'Imperi d'Austria, a l'è no tant doperad, vist che se parlava no inscì tant el russ, menter in l'Ucraina oriental un bell toch de la popolazzion la parla el russ standard.

## Riferiment
*How Do Ukrainians Communicate? 

## Alter proget

## Vos corelade
*Trasianka
*Russifegazzion de l'Ucraina
*Balachka
Brovet de Lod

El **Brovet de Lod** a l'è 'n palazzi de Lod, sed storega del governo municipal de la cità, sgiamò quand che l'era el brovet in temp medieval, fad intorna al 1280 e arent al Dom de Lod, in su quella che incoeu la se ciama Piazza de la Vitoria. Sora el gh'ha el stema de Lod.

## Bibliografia
*Giovanni Agnelli, Lodi ed il suo territorio nella storia, nella geografia e nell'arte, Lodi, 1917, ISBN 88-7121-046-8, ..

## Alter proget
BitTorrent

**BitTorrent** a l'è un protocoll peer to peer doperad per scambià file e informazzion in manera des'centrada, in pè del 2001 e fad del Bram Cohen.

Per doperàll, vun el gh'ha de doperà un client BitTorrent in su 'n computer conligad a l'Internet che poeu el ciaparà di informazzion in sui alter utent che gh'hann el midem file cont un tracker BitTorrent.

A bon cunt, a l'è vun di protocoll pussee doperad de l'Internet, in vari period squasi un terz del trafegh total in su la red el vegniva de lu.

I client pussee famos inn BitTorrent, μTorrent, Transmission, qBittorrent, Tixati, BitComet e Deluge. Se po tirà a man anca Ares Galaxy.

## Ligam de foeura
* Sit ofizzial

## Alter proget

## Vos corelade
* Anonymous P2P
* Seedbox
* Schema Magnet URI
* Torrent poisoning
* Super-seeding
Distret de Rozdil'na

El **** a l'è un distret de l'Ucraina, part de l'.
## Ligam de foeura
*Mapa del governo ucrain

## Alter proget
Metropolitana de Dnipro

La **metropolitana de Dnipro** a l'è una linia de metropolitana che la serviss Dnipro, la terza cità de l'Ucraina. Longa apena 7,8 km, a l'è vuna di metropolitane pussee curte del mond, anca se gh'è vari pian per slargà el sistema con trè linie per circa 50 km.

Scominciada quand che l'Ucraina l'era part de l'URSS, l'è finida in del 1995 e, a causa di poch daner che 'l gh'haveva el noeuv Stat, la gh'ha no el solet stil de luss che 'l carateriza la pupart di metropolitane sovieteghe.

## Riferiment
*Mirmetro 

## Alter proget

## Vos corelade
*Red di tram de Dnipro
Tè

El **tè** a l'è una bevanda originaria de la China, fada a meter i foeuje de Camellia sinensis, despess con di alter erbe o aroma, in l'aqua, de solet colda.

I ses tipi principai de tè inn el tè negher, el tè verd, l'Oolong, el tè bianch, el tè sgiald e 'l tè fermentad.

## Riferiment
*Britannica

## Alter proget

## Vos corelade
*Sala de tè
*Tè col lacc
*Bubble tea
*ISO 3103
Metropolitana de Kyiv

La **metropolitana de Kyiv** (*Ки́ївський метрополіте́н* in ucrain) a l'è la metropolitana al servizzi de la capital ucraina, la prima del Pajes e la terza fada su in Union Sovietega, dopo de la metropolitana de Mosca e de quella de Leningrad, verta in del 1060 e gestida, del 1990, de 'n azienda comunal.

L'è partida in trè linie, in bas al classegh modell sovietegh triangolar, e se paga cont una tessera RFID che, del 2020, l'ha sostituid el geton. I trè linie inn:
*Svjatošyns'ko-Brovars'ka (Linia 1, rossa, verta in del 1960)
*Obolons'ko-Teremkivs'ka (Linia 2, celesta, verta in del 1970)
*Syrec'ko-Pečers'ka (Linia 3, verda, verta in del 1989)

## Riferiment
*Urbanrail

## Alter proget

## Vos corelade
*Red di tram de Kyiv
*Servizzi ferroviari suburban de Kyiv
Red di tram de Avdiïvka

La **** a l'è 'l sistema dol tram usad da la cità de , in Ucraina. Del 2015, a causa de la guerra del Donbass, a l'è sospendud.

## Alter proget
Red di tram de Donec'k

La **** a l'è 'l sistema dol tram usad da la cità de , in Ucraina. Per via de la guerra in Donbass del 2014 gh'è stad vari dagn e gh'è vorud un poo per sistemàlla, sota i autorità de la Republega Popolar de Doneck. In del 2018 Donbass Post l'ha fad un francoboll dedicad a la red di tram de la cità.

## Alter proget

## Ligam de foeura
*[ Sit ofizzial]
Red di tram de Eupatoria

La **** a l'è 'l sistema dol tram usad da la cità de , in Crimeja, territori a status contes in tra la Russia e l'Ucraina.

## Alter proget

## Ligam de foeura
*Urban Rail
Red di tram de Kyiv

La **** a l'è 'l sistema dol tram usad da la cità de , in Ucraina.

## Alter proget

## Ligam de foeura
*UrbanRail

## Vos corelade
*Metropolitana de Kyiv
*Servizzi ferroviari suburban de Kyiv
Red di tram de Kryvyj Rih

La **** a l'è 'l sistema dol tram usad da la cità de , in Ucraina.

## Alter proget

## Riferiment
*Безкоштовно, але неприємно. У Кривому Розі скасовують плату за проїзд у транспорті, який потребує термінового осучаснення
Red di tram de Moločne

La **** a l'è 'l sistema dol tram usad da la cità de , in Crimeja, pensiola contestada in tra l'Ucraina e la Russia. Per quella reson chi, del 2014, a l'è sospendud.

## Alter proget

## Ligam de foeura
*Sit informativ
Soliman el Magnifich

El **Soliman el Magnifich**, ciamad in Turchia *el Legislator*, (*Süleyman* in turch moderno, *Sulaymān* in turch otoman;  Trabisonda, 6 novembre 1494 – Szigetvár, 6 de setember 1566) a l'è stad sultan e pascià de l'Imperi otoman del 1520 a la soa mort, vun di monarca pussee important de la storia europea del so period, e quell che l'ha portad l'Imperi al so massim.

## Riferiment
*[Treccani](https://www.treccani.it/enciclopedia/sulaiman-i-detto-il-magnifico-o-il-legislatore_(Dizionario-di-Storia)/)

## Alter proget

## Vos corelade
*Roxelana
Servitor del Popol 2

**Servitor del Popol 2** (*Слуга народy 2* in ucrain) a l'è un film comegh ucrain del 2016, che 'l vegn de la serie Servitor del Popol del Volodymyr Zelens'kyj, indova che 'n professor de storia del licee l'è elesgiud per cas president de l'Ucraina e 'l se troeuva a gestì 'na gran bella crisi economega.

Produzzion de Studio Kvartal 95 guidada de Oleksi Kiriouchtchenko, a diferenza de la pupart di film del studio che inn squasi del tut in russ, 'sto film a l'è per mità in lengua ucraina.

## Riferiment
*IMDB
Metropolitana de Charkiv

La **Metropolitana de Charkiv** (*Харківське метро* in ucrain, *Харьковское метро* in russ) a l'è la metropolitana che la serviss la cità de Charkiv, la segonda cità de l'Ucraina. Verta in del 1975, a l'è stada la segonda metropolitana del Pajes e la quinta de l'Union sovietega.

A l'è fada su in stil triangolar sovietegh e l'è partida in trè linie:
#Cholodnohirs'ko-Zavods'ka (rossa, verta in del 1975)
#Saltivs'ka (bloeua, verta in del 1984)
#Oleksiïvs'ka (verda, verta in del 1995)

## Ligam de foeura
*Sit ofizzial

## Alter proget

## Vos corelade
*Red di tram de Charkiv
Metrotram de Kryvyj Rih

El **metrotram de Kryvyj Rih** (*Криворізький метротрам* in ucrain) a l'è un sistema de metrotranvia/metropolitana linsgera che 'l quata Kryvyj Rih, la cità quella de set de l'Ucraina. El dopera 'me material rotabel di tram classegh, ma a l'è separad del tut de la strada. 

Fad su de trè linie che corren in su du percors, a l'era pensad per vesser trasformad in d'una metropolitana completa, donca i stazzion sota terra a inn compagne a quelle di metropolitane sovieteghe de l'epoca e anca quei in superfiss a inn assee belle 'me architetura.

## Riferiment
*Mapa-Metro

## Alter proget

## Vos corelade
*Red di tram de Kryvyj Rih
Teater

El **teater** a l'è l'insema de varie art e discipline, che poeu dann vita a 'n event de spetacol del viv, fad di ator, denanz a 'n publegh.

## Riferiment
*DSS

## Alter proget

## Vos corelade
*Teater (edifizzi)
Lesg in sul status special del Donbass

La **Lesg in sul status special del Donbass** (pussee completament *Lesg sora el regim special d'autogoverno per di determinad distret di [[Oblast de Donec'k|Region de Donec'k]] e [[Oblast de Luhans'k|Luhans'k]]*, in ucrain *Про особливий порядок місцевого самоврядування в окремих районах Донецької та Луганської областей*) a l'è una lesg aprovada de la Rada Suprema de l'Ucraina in del 2014, 'me conseguenza di acord de Minsk, inscì de regolà el status di zone separatista del Donbass. In principi, el status special el saria durad per trè agn, ma ogni ann a l'è prorogad, del 2017: a bon cunt, però, i territori indova che la se aplicaria incoeu a inn no controllad del governo de Kyiv ma di republeghe popolar separatista de Doneck e Lugansk.

La lesg la preved un'amnistia per i separatista, el liber doperà e desvilup de la lengua russa in la zona, el nomenà de vari ofizziai de governa de part di ministrazzion locai e no del governo central, el fà su de 'na milizzia local sota ai sindegh, un sostegn economegh pussee a la zona e di raport pussee boni in tra la Russia e l'Ucraina.

Firmada del Porošenko, l'ha vist di reazzion messedade in Patria, indova che inn stade acusade de legimità i separatista e de legalizà i milizzie armade locai, che inn inveci fina adess considerade 'me grup terroristegh. Quand che in del 2015 el Porošenko l'ha insubid una modifega a la Costituzzion che la recognosseva 'n status particolar al Donbass vari partid nazzionalista, compagn de Svoboda, del Partid radical de Oleh Ljaško e l'UKROV s'inn s'cerad contra e hann ciamad la sgent in piazza, indova che gh'è stad pussee de cent ferid. Inveci, i republeghe popolar, hann did che lor se ritegnen independent e voeuren minga una lianza con l'Ucraina.

## Riferiment
*Що таке "особливий статус Донбасу"

## Vos corelade
*Pian Morel
*Proget de lesg costituzzional in sul des'centrament di poder (Ucraina)
*Lesg in su la reintegrazzion del Donbass
*Formula Steinmeier
Distret de Čuhuïv

El **** a l'è un distret de l'Ucraina, part de l'.
## Ligam de foeura
*Mapa del governo ucrain

## Alter proget
Inn de la NATO

L**'Inn de la NATO** (*NATO Hymn* in ingles, *Hymne de l'OTAN* in frances) a l'è l'inn de l'Organizazzion del Tratad Atlantegh del Nord, scrivuda in del 1989 de l'André Reichling, ofizzial lussemborghes e member de la banda militar del Pajes, l'è stada a longh doperada 'me canzon minga ofizzial de l'organizazzion, per poeu vesser ofizzializada in del 2018.

## Riferiment
*A NATO HYMN?

## Vos corelade
*Bandera de la NATO